Azamat Abduraimov
Azamat Birodarovich Abduraimov 1966-yil 27-aprelda Toshkentda dunyoga kelgan – sovet va oʻzbek futbolchisi, hujumchi, futbol murabbiysi. 1992-1997-yillarda Oʻzbekiston terma jamoasida oʻynagan. Oʻzbekiston terma jamoasi tarkibida 1994-yilda Osiyo oʻyinlari chempioni boʻlgan. Otasi – Birodar Abduraimov oʻzbek-sovet futbolchisi, sport ustasi. Ukalari Jasur va Bahodir ham professional futbolchi boʻlishgan. Toshkent Davlat universitetining jurnalistika fakultetini tamomlagan. 2006-yilda Rossiya Oliy murabbiylar maktabi bitiruvchisi edi.